Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 262/12)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Bordeaux supérieur”

PDO-FR-A0306-AM05

Paziņojuma datums: 2021. gada 7. maijs

APSTIPRINĀTĀ GROZĪJUMA APRAKSTS UN PAMATOJUMS

1. Atsauce uz oficiālo administratīvi teritoriālo vienību klasifikatoru

Administratīvi teritoriālo vienību saraksts ir atjaunināts, pamatojoties uz 2020. gada oficiālo administratīvi teritoriālo vienību klasifikatoru (code officiel géographique).

Šis grozījums ir tikai redakcionāls un ģeogrāfisko apgabalu nekādi nemaina.

Vienotā dokumenta 6. un 9. punkts ir grozīts atbilstīgi šīm izmaiņām.

2. Šķirņu ieviešana pielāgošanas nolūkos

“Arinarnoa”, “Castets”, “Marselan” un “Touriga Nacional” šķirnes ir pievienotas sarkanā vīna vīnogu šķirnēm pielāgošanas nolūkos. Tās ir vēlīnās šķirnes, ko var būt izdevīgi audzēt arvien siltāka klimata apstākļos. Ieguvums ir arī tas, ka minētās šķirnes nav ļoti uzņēmīgas pret puvi, īsto miltrasu un neīsto miltrasu. Visas četras šķirnes ir piemērotas dziļas krāsas, daudzējādu, piesātinātu un strukturētu vīnu ražošanai, kas atbilst tipisku “Bordeaux supérieur” sarkano vīnu raksturlielumiem.

“Liliorila” šķirne ir pievienota baltā vīna vīnogu šķirnēm pielāgošanas nolūkos. Arī šī ir vēlīna šķirne ar labu noturību pret puvi un ar organoleptiskām īpašībām, kas atbilst “Bordeaux supérieur” vīnu raksturlielumiem.

Iepriekšminēto šķirņu īpatsvars nedrīkst pārsniegt 5 % no saimniecības vīnogulājiem vai 10 % attiecīgās krāsas vīna maisījumos.

Šie grozījumi vienoto dokumentu neietekmē.

3. Noteiktais zemesgabalu apgabals

Pielikumā 2021. gada 11. februāris ir pievienots to attiecīgās valsts komitejas sanāksmju sarakstam, kurās tika apstiprināta zemesgabalu robežu noteikšana.

Šis grozījums izdarīts, lai pievienotu datumu, kurā kompetentā valsts iestāde apstiprinājusi ģeogrāfiskajā ražošanas apgabalā ietilpstošā noteiktā zemesgabalu apgabala izmaiņas. Zemesgabalu apgabala robežu noteikšana nozīmē ar attiecīgo aizsargāto cilmes vietas nosaukumu apzīmēto vīnu ražošanai piemērotu zemesgabalu noteikšanu ģeogrāfiskajā ražošanas apgabalā.

Šie grozījumi vienoto dokumentu neietekmē.

4. Saikne ar izcelsmes vietu

Tā kā dažas administratīvi teritoriālās vienības ir apvienojušās, saikne ar ģeogrāfisko izcelsmi ir atjaunināta, ņemot vērā administratīvi teritoriālo vienību skaitu.

Šie grozījumi vienoto dokumentu neietekmē.

5. Atsauce uz pārbaudes struktūru

Atsauce uz pārbaudes struktūru pārskatīta, lai to saskaņotu ar citu aizsargāto nosaukumu specifikācijām. Tās ir tikai redakcionālas izmaiņas, kas nekādus grozījumus vienotajā dokumentā nerada.

VIENOTAIS DOKUMENTS

1. Nosaukums vai nosaukumi

Bordeaux supérieur

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

Nedzirkstošie baltvīni ar fermentējamiem cukuriem

ĪSS APRAKSTS

Nedzirkstošiem baltvīniem:

— spirta dabiskā tilpumkoncentrācija ir ≥ 12 %;

— fermentējamo cukuru saturs ir > 17 g/l.

Pirms fasēšanas šiem vīniem:

— gaistošais skābums ir ≤ 13,26 m.ekv./l;

— kopējais SO2 saturs ir ≤ 260 mg/l.

Pēc bagātināšanas spirta kopējā tilpumkoncentrācija ir ≤ 15 %.

Baltvīnus ar fermentējamiem cukuriem ražo no šķirnes “Sémillon B”, kas nodrošina noapaļotus un pilnestīgus vīnus zeltainā krāsā, ar cukurā konservētu augļu aromātu; dažkārt šie vīni var būt apvienoti ar šķirni “Sauvignon B” vai “Muscadelle B”, kas piešķir tiem svaigumu. Šie vīni ir piemēroti uzglabāšanai (no 4 līdz 8 gadiem), un tiem piemīt medus un garšvielu, kā arī bieži vien ziedu, aromāts.

VISPĀRĪGĀS ANALĪTISKĀS ĪPAŠĪBAS

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11 Minimālais kopējais skābums Maksimālais gaistošais skābums (miliekvivalentos uz litru) 18 Maksimālais kopējais sēra dioksīda saturs (miligramos uz litru) 300

Nedzirkstošie sarkanvīni

ĪSS APRAKSTS

Nedzirkstošajiem sarkanvīniem:

— dabīgais spirta saturs ir ≥ 11 %;

— fermentējamo cukuru saturs ir ≤ 3 g/l;

— ābolskābes saturs ir ≤ 0,3 g/l.

Pirms fasēšanas šiem vīniem:

— gaistošais skābums ir ≤ 13,26 m.ekv./l;

— kopējais SO2 saturs ir ≤ 140 mg/l.

Pēc bagātināšanas spirta kopējā tilpumkoncentrācija ir ≤ 13,5 %.

Sarkanvīni, ko galvenokārt iegūst no šķirņu “Merlot” un “Cabernet-Sauvignon” maisījuma, retāk – “Merlot” un “Cabernet Franc” šķirņu maisījuma, ir noapaļoti, pilnestīgi un strukturēti. Jauniem vīniem parasti piemīt svaigu un cukurā konservētu sarkano augļu aromāts, kas bieži, vīniem nogatavojoties, iegūst garšvielu un vārītu augļu notis.

VISPĀRĪGĀS ANALĪTISKĀS ĪPAŠĪBAS

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 20 Maksimālais kopējais sēra dioksīda saturs (miligramos uz litru) 150

5. Vīndarības metodes

5.1. Īpašās vīndarības metodes

1. Stādījumu biezība – rindstarpu platums

Audzēšanas prakse

Vīnogulāju minimālā stādījumu biezība ir 4 500 vīnkoku uz hektāru (zemesgabalos, kas apstādīti pēc 2008. gada 1. augusta). Rindstarpu platums nedrīkst būt lielāks par 2,20 metriem, bet atstatums starp vienas rindas vīnkokiem nedrīkst būt mazāks par 0,85 metriem.

Šo biezību var samazināt līdz 3 300 vīnkokiem uz hektāru. Šādos gadījumos rindstarpu platums tajos nedrīkst būt lielāks par 3 metriem, bet atstatums starp vienas rindas vīnkokiem nedrīkst būt mazāks par 1 metru.

2. Apgriešanas noteikumi

Audzēšanas prakse

Vīnkoku vainagu drīkst veidot, vai nu atstājot augļzarus (pēc īsās apgriešanas metodes, ko sauc par “à cots”), vai pēc garās apgriešanas metodes (ko sauc par “à astes” jeb “garkoku-”). “Merlot N”, “Sémillon B” un “Muscadelle B” šķirnes vīnogulāju gadījumā uz hektāru platības nedrīkst būt vairāk par 40 000 vīnstīgu pumpuriem, uz katra vīnkoka atstājot ne vairāk par 17 vīnstīgu pumpuriem. Pārējo šķirņu vīnogulājiem, tostarp “Cabernet-franc N”, “Cabernet-Sauvignon N”, “Sauvignon B” un “Sauvignon gris G”, uz hektāru platības pēc apgriešanas nedrīkst būt vairāk par 45 000 vīnstīgu pumpuriem, uz katra vīnkoka atstājot ne vairāk par 19 vīnstīgu pumpuriem. Pēc atpumpurošanas auglīgo zaru skaits uz katru vīnkoku nedrīkst pārsniegt šādas robežvērtības: – šķirnēm “Merlot N”, “Sémillon B” un “Muscadelle B” – 11 auglīgo zaru uz katru no vīnkokiem, ja stādījumu biezība ir 4 500 vīnkoku uz hektāru, 14 auglīgo zaru uz katru no vīnkokiem, ja stādījumu biezība ir mazāka par 4 500 vīnkoku uz hektāru; – citām šķirnēm, tostarp “Cabernet-franc N”, “Cabernet-Sauvignon N”, “Sauvignon B” un “Sauvignon gris G” – 13 auglīgo zaru uz katru no vīnkokiem, ja stādījumu biezība ir vismaz 4 500 vīnkoku uz hektāru, 16 auglīgo zaru uz katru no vīnkokiem, ja stādījumu biezība ir mazāka par 4 500 vīnkoku uz hektāru. Vīnkokus apgriež ne vēlāk kā izplaukušu lapu stadijā (9. stadijā pēc Lorenz skalas).

Atpumpurošanu veic pirms augļu aizmešanās.

3. Bagātināšana

Īpašā vīndarības metode

Pēc bagātināšanas spirta kopējā tilpumkoncentrācija sarkanvīniem nedrīkst pārsniegt 13,5 %. Pēc bagātināšanas spirta kopējā tilpumkoncentrācija baltvīniem nedrīkst pārsniegt 15 %.

Bagātināšana ar sarkanvīnu daļēju koncentrāciju ir atļauta ar nosacījumu, ka spirta tilpumkoncentrācija šādi bagātinātajos vīna apjomos nepārsniedz 15 %.

5.2. Maksimālais ražas iznākums

Nedzirkstošie baltvīni ar fermentējamiem cukuriem

60 hl no hektāra

Nedzirkstošie sarkanvīni – vīnogulāju stādījumu biezība ir ≥ 4 500 vīnkoku/ha

66 hl no hektāra

Nedzirkstošie sarkanvīni – vīnogulāju stādījumu biezība ir ≥ 4 000 vīnkoku/ha un < 4 500 vīnkoku/ha

55 hl no hektāra

Nedzirkstošie sarkanvīni – vīnogulāju stādījumu biezība ir ≥ 3 300 vīnkoku/ha un < 4 000 vīnkoku/ha

50 hl no hektāra

6. Noteiktais ģeogrāfiskais apgabals

Vīnogu novākšana, to pārraudzēšana vīnā, vīnu gatavošana un kopšana tiek veikta šādās Žirondas [Gironde] departamenta administratīvi teritoriālajās vienībās, pamatojoties uz 2020. gada 26. februāra oficiālo administratīvi teritoriālo vienību klasifikatoru: Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Branne, Brannens, Braud-et-Saint-Louis, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Escoussans, Espiet, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Brède, La Lande-de-Fronsac, La Réole, La Rivière, La Roquille, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Le Bouscat, Le Fieu, Le Haillan, Le Nizan, Le Pian-Médoc, Le Pian-sur-Garonne, Le Pout, Le Puy, Le Taillan-Médoc, Le Tourne, Le Verdon-sur-Mer, Léogeats, Léognan, Les Artigues-de-Lussac, Les Billaux, Les Eglisottes-et-Chalaures, Les Esseintes, Les Lèves-et-Thoumeyragues, Les Peintures, Les Salles, Lesparre-Médoc, Lestiac-sur-Garonne, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulis-en-Médoc, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Noaillac, Noaillan, Omet, Ordonnac, Paillet, Parempuyre, Pauillac, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Puybarban, Puynormand, Queyrac, Quinsac, Rauzan, Reignac, Rimons, Riocaud, Rions, Roaillan, Romagne, Roquebrune, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Sainte-Colombe, Saint-Côme, Sainte-Croix-du-Mont, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Sainte-Eulalie, Saint-Exupéry, Saint-Félix-de-Foncaude, Saint-Ferme, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Sainte-Hélène, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Sainte-Radegonde, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Salaunes, Salleboeuf, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Tresses, Uzeste, Val-de-Livenne, Val de Virvée, Valeyrac, Vayres, Vendays-Montalivet, Vensac, Vérac, Verdelais, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac un Yvrac.

7. Galvenās vīna vīnogu šķirnes

“Cabernet Franc N”

“Cabernet-Sauvignon N”

“Carmenère N”

“Cot N” – “Malbec”

“Merlot N”

“Muscadelle B”

“Petit Verdot N”

“Sauvignon B” – “Sauvignon Blanc”

“Sauvignon Gris G” – “Fié Gris”

“Sémillon B”

8. Saiknes vai saikņu apraksts

Bordo reģiona šķirņu vīnogulājiem, ko audzē turienes okeāna piekrastes klimata apstākļos, jau kopš XVII un XVIII gadsimta vajadzēja balsta kārtis (“échalas”); vēlāk plaši ieviesa režģus, lai nodrošinātu piemērotu audzējamās ražas sadalījumu un netraucētas hlorofila veidošanās norisēm pietiekami lielu lapotnes virsmu, lai vīnogas sasniegtu optimālu gatavības pakāpi. Dažādi augšņu tipi un dažāds zemesgabala vērsums pret debespusēm prasīja attiecīgu selekcijas darbu un dažādo šķirņu pielāgošanu atkarībā no vides īpašībām; tas izskaidro vēsturisko pievēršanos vīnu ražošanai no vairāku vīnogu šķirņu maisījuma. Tā var izdalīt četrus dažādus tipus:

— māla un kaļķakmens augsnes un merģeļaina kaļķakmens augsnes, kuras ir ļoti izplatītas nogāzēs un kurās ļoti labi aug “Merlot N” šķirnes vīnogulāji;

— silīcija augsnes ar mālu un kaļķakmens piejaukumiem; tās lieliski noder, piemēram, “Merlot N” un “Sauvignon B” šķirnes vīnogulāju audzēšanai;

— skābas lesivētas augsnes (“boulbènes”) ar sīkām kramzemes daļiņām; tās ir vieglas un piemērotas baltvīnu ražošanai;

— oļainas augsnes, ko veido grants, kvarca grants ar noapaļotām šķautnēm un vairāk vai mazāk rupja smilts; tās veido labi drenētas un siltas terases, kas lieliski piemērotas vīnogulājiem, it īpaši “Cabernet-Sauvignon N” šķirnei.

Aizsargātais cilmes vietas nosaukums “Bordeaux supérieur” atbilst prasībām, kuras ražotāji gadu gaitā sev ir izvirzījuši, salīdzinot ar “Bordeaux”, attiecībā uz stādījumu biezību (kas ir lielāka), apgriešanas paņēmieniem (pumpuru skaits ir mazāks) un maksimālo vīnogulāju noslodzi uz zemesgabalu (kas ir mazāka). Šie ražošanas apstākļi ļauj iegūt koncentrētākus vīnus, kuru minimālais cukura saturs un minimālā dabiskā spirta tilpumkoncentrācija ir augstāka nekā “Bordeaux” aizsargātā cilmes vietas nosaukuma gadījumā. ACVN “Bordeaux supérieur” sarkanvīni un baltvīni ir īpaša veida vīni. Tie izceļas ar harmoniju, eleganci, bagātīgiem aromātiem un labu līdzsvaru, ar īpašībām, kas padara tos piemērotus uzglabāšanai un kas cita starpā iegūtas, pateicoties daudzveidīgai biofizikālajai videi, izmantotajām vīnogulāju šķirnēm, vīnogulāju kopšanas veidam un vīndarīšanas procesam. Bordo reģiona osta un ciešās vēsturiskās saites ar citām valstīm kalpoja par iemeslu tam, ka drīz vien tika nodibinātas noturīgas un strukturētas tirdzniecības attiecības, un šī reģiona vīna dārzi vienmēr ir bijuši orientēti uz pārējo pasaules daļu. Spējot gūt labumu no tehniskajiem jauninājumiem un izplatīt tos, saimniecību dinamika tika palielināta, ļaujot tām nostiprināt, attīstīt un eksportēt savas zināšanas, vienmēr ievērojot sentēvu paražas. Akvitānijas hercogienes Eleonoras 1152. gadā noslēgtā laulība ar nākamo Anglijas karali Henriju Plantagenetu pavēra ceļu plašai tirdzniecībai. Angļi eksportēja pārtiku, tekstilizstrādājumus un metālus un importēja Bordo reģiona vīnus. 17. gadsimtā līdz ar jaunu patērētāju parādīšanos sākās jauns tirdzniecības laikmets. Eksports joprojām veido lielu daļu no Bordo reģiona vīnu pārdošanas apjoma, un tādējādi zināšanas, tēls un reputācija, kas saistīta ar ACVN “Bordeaux supérieur” vīniem, no kuriem divas trešdaļas joprojām tiek pildītas pudelēs vīna darītavā, izplatās arī visā pasaulē. Šiem vīniem ir daudzveidīgāka struktūra nekā ACVN “Bordeaux” vīniem, un tos var uzglabāt ilgāk, līdz pat 5 vai 6 gadiem.

9. Būtiski papildu nosacījumi (iepakojums, marķējums, citas prasības)

Tiešās apkaimes apgabals

Tiesiskais regulējums

Valsts tiesību akti

Papildu nosacījuma veids

Iepakošana noteiktajā ģeogrāfiskajā apgabalā

Nosacījuma apraksts

Tiešās apkaimes apgabalu, kas atkāpes veidā noteikts vīnu raudzēšanai, gatavošanai un kopšanai, veido šādu administratīvi teritoriālo vienību teritorija, pamatojoties uz 2020. gada 26. februāra oficiālo administratīvi teritoriālo vienību klasifikatoru: — Dordoņas [Dordogne] departamentā: Le Fleix, Fougueyrolles, Gageac-et-Rouillac, Gardonne, Minzac, Pomport, Port-Sainte-Foy-et-Ponchapt, Razac-de-Saussignac, Saint-Antoine-de-Breuilh, Saint-Seurin-de-Prats, Saussignac, Thénac un Villefranche-de-Lonchat; — Lo un Garonnas [Lot-et-Garonne] departamentā: Baleyssagues, Cocumont, Duras, Esclottes, Loubès-Bernac, Sainte-Colombe-de-Duras, Savignac-de-Duras un Villeneuve-de-Duras.

Lielāka ģeogrāfiskā vienība

Tiesiskais regulējums

Valsts tiesību akti

Papildu nosacījuma veids

Papildu noteikumi attiecībā uz marķēšanu

Nosacījuma apraksts

Uz ACVN vīna etiķetes var būt norādīta lielāka ģeogrāfiskā vienība “Vin de Bordeaux” vai “Grand Vin de Bordeaux”. Šīs lielākās ģeogrāfiskās vienības nosaukumā izmantotie burti ne augstumā, ne platumā nedrīkst būt lielāki par divām trešdaļām no tiem burtiem, kādi izmantoti, atveidojot šo kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-acf2cbea-d0b8-4acf-b65b-40814c3030e0

(1) OV L 9, 11.1.2019., 2. lpp.